ai4bharat/Pralekha huggingface dataset:
સૂક્ષ્મ, લઘુ અને મધ્યમ ઉદ્યોગ મંત્રાલય
શ્રી નીતિન ગડકરીએ ફૂટવેર ઉદ્યોગનાં પ્રતિનિધિઓને શક્ય તમામ સાથસહકારની ખાતરી આપી
કેન્દ્રીય માર્ગ પરિવહન અને રાજમાર્ગ મંત્રી, તેમજ સૂક્ષ્મ, લઘુ અને મધ્યમ ઉદ્યોગ મંત્રી શ્રી નીતિન ગડકરીએ કોવિડ-19ના પ્રસારને નિયંત્રણમાં રાખવા સરકારે રાષ્ટ્રીય સ્તરે લાદેલા લોકાડાઉનને કારણે ફૂટવેર ઉદ્યોગ સામે ઊભા થયેલા પડકારો ઝીલવા સરકાર શક્ય તમામ મદદ કરશે એવી ખાતરી ઉદ્યોગને આપી હતી. તેમણે નાગપુરમાંથી વીડિયો કોન્ફરન્સિંગ દ્વારા ભારતીય ફૂટવેર ઉદ્યોગ સંઘના પ્રતિનિધિઓ સાથે ચર્ચા કરી હતી. શ્રી ગડકરીએ કહ્યું હતું કે, સરકારે છેલ્લાં 10 દિવસમાં આવકવેરા વિભાગ પાસેથી રિફંડ પેટે ગઇકાલે એમએસએમઈને રૂ. 5204 કરોડનું ભંડોળ આપ્યું છે, જેનાથી આ ક્ષેત્રને મોટા પાયે મદદ મળશે.
ગડકરીએ ઉદ્યોગને આયાતના વિકલ્પ પર કામ કરવા અને હાલનાં પડકારને નિકાસ માટેની તક તરીકે ઉપયોગ કરવા અપીલ કરી હતી.
આ બેઠક દરમિયાન ફૂટવેર ઉદ્યોગનાં પ્રતિનિધિઓએ કાર્યકારી મૂડી, લોજિસ્ટિક્સની ઊણપ, કાચા માલની અનુપલબ્ધતા, કામ કરવાની શરતો, વ્યવસાયિક કામગીરી ચાલુ રાખવામાં મુશ્કેલીઓ અને કોવિડ-19 વચ્ચે ફૂટવેરની માગ પર થયેલી અસર વિશે રજૂઆતો કરી હતી તેમજ સરકાર સમક્ષ આ ક્ષેત્રને જીવંત રાખવા માટે જરૂરી સાથસહકાર આપવાની વિનંતી કરી હતી.
ઉપરાંત આ બેઠકમાં એ બાબત પર પણ ધ્યાન દોરવામાં આવ્યું હતું કે, લોકડાઉન પછી પણ ઉત્પાદન તબક્કાવાર શરૂ થશે અને સંપૂર્ણ ક્ષમતાએ પહોંચવામાં થોડા મહિના લાગશે, જે કાચા માલના ભરાવાની સમસ્યા તરફ દોરી જશે. ચીનમાંથી ફૂટવેર ઉદ્યોગ માટે કાચા માલની આયાત અટકાવવાની વિનંતી કરવામાં આવી હતી, જેથી કાચા માલનો સ્ટોક વધી ન જાય.
શ્રી ગડકરીએ ઉલ્લેખ કર્યો હતો કે, સૌપ્રથમ અને મહત્ત્વપૂર્ણ બાબત એ છે કે, જ્યારે સરકારે ચોક્કસ ઔદ્યોગિક ક્ષેત્રોને કામગીરી શરૂ કરવાની મંજૂરી આપી છે, ત્યારે ઉદ્યોગોએ કોવિડ-19ના પ્રસારને અટકાવવા માટે પર્યાપ્ત નિવારણાત્મક પગલાં લીધા છે એવી સુનિશ્ચિતતા કરવાની જરૂર છે. તેમણે પીપીઇ ના વપરાશ પર ભાર મૂક્યો હતો અને વ્યાવસાયિક કામગીરીઓ ફરી શરૂ કરવા દરમિયાન સોશિયલ ડિસ્ટન્સિંગનું પાલન કરવાની સલાહ આપી હતી.
શ્રી ગડકરીએ ખાતરી આપી હતી કે, તેઓ નાણાં મંત્રાલય અને વાણિજ્ય મંત્રાલય સમક્ષ ફૂટવેર ઉદ્યોગનાં ક્ષેત્રને તાત્કાલિક રાહત આપવા પ્રસ્તુત મુદ્દાઓ રજૂ કરશે. શ્રી ગડકરીએ એવું પણ જણાવ્યું હતું કે,જ્યારે લોકડાઉન પછી વ્યાવસાયિક કામગીરી ફરી શરૂ થાય, ત્યારે ફૂટવેર ઉદ્યોગે સકારાત્મક અભિગમ અપનાવવો જોઈએ અને કોવિડ-19 કટોકટીમાંથી ઊભી થયેલા પડકારને તકમાં ફેરવવા ખભેખભો મિલાવીને કામ કરવું પડશે.
GP/DS
(Visitor Counter : 130
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 108.47 કરોડ વેક્સિનેશનના ડોઝ અપાયા
- છેલ્લા 24 કલાકમાં ભારતમાં 11,451 નવા કેસ નોંધાયા
- સાજા થવાનો દર હાલમાં 98.24% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 13,204 દર્દીઓ સાજા થયા, કુલ વધીને 3,37,63,104 દર્દીઓ સાજા થયા
- સક્રિય કેસ કુલ કેસનાં 1% કરતા ઓછા છે, હાલમાં 0.42% છે, માર્ચ 2020 પછી સૌથી ઓછા
- ભારતમાં સક્રિય કેસનું ભારણ 1,42,826 થયું, 262 દિવસમાં સૌથી નીચો
- દૈનિક પોઝિટિવીટી દર 1.32% પહોંચ્યો, છેલ્લા 35 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 45 દિવસથી 2% કરતા ઓછો થઈ ગયો છે, હાલમાં 1.26% છે
- કુલ 61.60 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1769939
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1769938
Important Tweets
(Visitor Counter : 145
પ્રધાનમંત્રીનું કાર્યાલય
પ્રધાનમંત્રીએ મહાત્મા જ્યોતિબા ફૂલેને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ મહાન સમાજ સુધારક, દાર્શનિક અને લેખક મહાત્મા જ્યોતિબા ફૂલેને તેમની જન્મજયંતી પર શ્રદ્ધાંજલિ આપી છે. શ્રી મોદીએ કહ્યું કે મહાત્મા ફુલેને સામાજિક ન્યાયના ચેમ્પિયન અને અસંખ્ય લોકો માટે આશાના સ્ત્રોત તરીકે વ્યાપકપણે માન આપવામાં આવે છે અને તેમણે સામાજિક સમાનતા, મહિલા સશક્તિકરણ અને શિક્ષણને વેગ આપવા માટે અથાક મહેનત કરી હતી.
પ્રધાનમંત્રીએ તેમના મન કી બાત કાર્યક્રમ દ્વારા મહાન ચિંતક, જ્યોતિબા ફુલે વિશેના તેમના વિચારો પણ શેર કર્યા હતા જ્યાં શ્રી મોદીએ કહ્યું હતું કે મહાત્મા ફુલેએ કન્યાઓ માટે શાળાઓ શરૂ કરી હતી અને સ્ત્રી ભ્રૂણ હત્યા સામે અવાજ ઉઠાવ્યો હતો અને જળ સંકટને ઉકેલવા માટે ઝુંબેશ પણ ચલાવી હતી.
ટ્વીટ્સની શ્રેણીમાં, પ્રધાનમંત્રીએ કહ્યું; "મહાત્મા ફુલેને સામાજિક ન્યાયના ચેમ્પિયન અને અસંખ્ય લોકો માટે આશાના સ્ત્રોત તરીકે વ્યાપકપણે આદર આપવામાં આવે છે. તેઓ એક બહુપક્ષીય વ્યક્તિત્વ હતા જેમણે સામાજિક સમાનતા, મહિલા સશક્તિકરણ અને શિક્ષણને પ્રોત્સાહન આપવા માટે અથાક કામ કર્યું હતું. તેમની જયંતી પર તેમને શ્રદ્ધાંજલિ."
"આજે મહાત્મા ફુલેની જયંતિ છે અને થોડા દિવસોમાં, 14મીએ આપણે આંબેડકર જયંતી મનાવીએ છીએ. ગયા મહિને #MannKiBaat દરમિયાન તેમને શ્રદ્ધાંજલિ આપી હતી. ભારત હંમેશા મહાત્મા ફૂલે અને ડૉ. બાબાસાહેબ આંબેડકરનો તેમના સ્મારક યોગદાન માટે આભારી રહેશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કાર્મિક, લોક ફરિયાદ અને પેન્શન મંત્રાલય
સરકારી કર્મચારીઓની નિવૃત્તિ વય મર્યાદા ઘટાડવાની કોઇ દરખાસ્ત નથી તેમજ સરકારમાં કોઇપણ સ્તરે હાલ આવા કોઇ પ્રસ્તાવની ચર્ચા અથવા ચિંતન થયું નથી: ડૉ. જીતેન્દ્ર સિંહ
સરકારી કર્મચારીઓની નિવૃત્તિ વય ઘટાડીને 50 વર્ષ કરવાની દરખાસ્ત સરકાર દ્વારા કરવામાં આવી હોવાના મીડિયાના એક વર્ગમા ફરતા થયેલા અહેવાલોને પ્રબળપણે નકારી કાઢતા પૂર્વોત્તર પ્રદેશ વિકાસ  કેન્દ્રીય રાજ્યમંત્રી , PMO રાજ્યમંત્રી, કાર્મિક, જાહેર ફરિયાદ નિવારણ અને પેન્શન, અણુ ઉર્જા અને અવકાશ મંત્રી ડૉ. જીતેન્દ્રસિંહે આજે અહીં સ્પષ્ટ રીતે જણાવ્યું કે, નિવૃત્તિની વય મર્યાદા ઘટાડવાનો આવી કોઇ જ દરખાસ્ત નથી તેમજ આવા કોઇપણ પ્રસ્તાવ પર સરકારમાં કોઇપણ સ્તરે ચર્ચા કે ચિંતન થયું નથી.
ડૉ. જીતેન્દ્રસિંહે જણાવ્યું હતું કે, કેટલાક ચોક્કસ પ્રેરિત તત્વો છે જેઓ છેલ્લા અમુક દિવસથી, ફરીથી મીડિયાના ચોક્કસ વર્ગમાં આવી ખોટી માહિતીનો ફેલાવો કરી રહ્યા છે અને તેને સરકારના સૂત્રો અથવા DoP&Tના અહેવાલો ગણાવી રહ્યા છે. તેમણે કહ્યું કે, હિતધારકોના મનમાંથી કોઇપણ ગુંચવણો દૂર કરવા માટે દરવખતે તાત્કાલિક ખંડન કરવામાં આવ્યું છે. તેમણે કહ્યું કે, દેશ અત્યારે કોરોના મહામારી સામે લડી રહ્યો છે તેવા કટોકટીના સમયમાં અને સમગ્ર દુનિયા જ્યારે આ મહામારી સામે લડવા માટે સક્રીયપણે પગલાં લેવા બદલ પ્રધાનમંત્રી શ્રી નરેન્દ્ર મોદીની પ્રશંસા કરી રહી છે ત્યારે, કેટલાક ચોક્કસ તત્વો માત્ર તેમના હિતો પોષવા માટે સરકારીની સારી કામગીરીને ઝાંખી પાડવા માટે આવી મીડિયા સ્ટોરી વહેતી કરે છે તે ઘણી દુર્ભાગ્યપૂર્ણ બાબત કહેવાય.
તેનાથી વિપરિત, વાસ્તવમાં કોરોના વાયરસના પડકારની શરૂઆત થઇ ત્યારથી, સરકાર અને DoP&Tએ સમય સમયે કર્મચારીઓના હિતોનું રક્ષણ કરવા માટે તાત્કાલિક નિર્ણયો લીધા છે. ઉદાહરણ તરીકે તેમણે કહ્યું હતું કે, લૉકડાઉનની સત્તાવાર જાહેરાત કરવામાં આવી તે પહેલાં જ DOPTએ પોતાની ઓફિસોમાં “ઓછામાં ઓછા જરૂરી સ્ટાફ” સાથે કામ કરવાની એડવાઇઝરી બહાર પાડી હતી. આ માર્ગદર્શિકામાં આવશ્યક સેવાઓને મુક્તિ આપવામાં આવી હોવા છતાં, DOPTએ “દિવ્યાંગ કર્મચારીઓને આવશ્યક સેવાઓ આપવામાંથી પણ” મુક્તિ આપતા નિર્દેશો બહાર પાડ્યા હતા.
લૉકડાઉનના કારણે ઉભા થયેલા અવરોધોને ધ્યાનમાં રાખીને, DOPTએ સરકારી અધિકારીઓને વાર્ષિક પરફોર્મન્સ અપ્રેઇઝલ રીપોર્ટ  જમા કરાવવાની છેલ્લી તારીખ મુલતવી રાખી છે.
સાથે સાથે, તેમણે UPSE દ્વારા IAS/ જાહેર સેવાના ઇન્ટરવ્યુ/ પર્સનાલિટી ટેસ્ટની તારીખોના ફરી તૈયાર કરાયેલા સમયપત્રકનો ઉલ્લેખ કર્યો હતો અને જાહેરાત કરી હતી કે, જાહેર સેવા પ્રાથમિક ટેસ્ટ 3 મે પછી લેવામાં આવશે. તેવી જ રીતે, SSC દ્વારા પણ તેમની ભરતીની પ્રક્રિયા મુલતવી રાખવામાં આવી છે.
કાર્મિક મંત્રાલયમાં કાર્મિક વિભાગ બાબતે ડૉ. જીતેન્દ્રસિંહે જણાવ્યું હતું કે, ગયા અઠવાડિયે સરકારે પેન્શનમાં 30% કાપ મૂકાશે અને 80 વર્ષથી વધુ વયના લોકોના પેન્શન બંધ કરાશે તેવો નિર્ણય લીધો હોવા સંબંધે તેવા ખોટા સમાચારો ફરતા થયા હતા. જોકે, આનાથી વિપરિત, વાસ્તવિકતા એ છે કે, 31 માર્ચના રોજ એક પણ એવા પેન્શનર નથી જેમના ખાતામાં પેન્શનની રકમ જમા ન થઇ હોય. માત્ર આટલું જ નહીં પરંતુ, જ્યાં પણ જરૂર હોય ત્યાં પોસ્ટ વિભાગની સેવાઓના માધ્યમથી પેન્શનરોને તેમના ઘરે જઇને પેન્શનની રકમ પહોંચાડવામાં આવી છે.
કાર્મિક વિભાગની વાત કરીએ તો, છેલ્લા ચાર અઠવાડિયામાં, કાર્મિક મંત્રાલયે 20 શહેરોમાં પેન્શનરો અને વરિષ્ઠ નાગરિકો માટે વીડિયો કોન્ફરન્સ દ્વારા પરામર્શ કાર્યક્રમો યોજવામાં આવ્યા હતા જેમાં ડૉ. રણદીપ ગુલેરિયા, નિદેશક  જેવા નિષ્ણાતોએ ફેફસાને લગતી સલાહો આપી હતી. આવી જ રીતે, વેબિનાર પર યોગ સત્રોનું પણ આયોજન કરવામાં આવે છે.
GP/DS
(
સ્વાસ્થ્ય અને પરિવાર કલ્યાણ મંત્રાલય
ભારતમાં કુલ સાજા થયેલાનો આંકડો કુલ સક્રિય કસો કરતાં 1 કરોડથી પણ વધુ
8 મહિના પછી દૈનિક ધોરણે મૃત્યુઆંક ઘટીને 145 થયો
ભારતે કોવિડ સામેની જંગમાં પ્રાપ્ત કરેલી વધુ એક સીમાચિહ્નરૂપ સિદ્ધિમાં, દેશમાં આજે કુલ સાજા થયેલા દર્દીઓની સંખ્યા હાલમાં કુલ સક્રિય કેસોની સંખ્યા કરતાં 1 કરોડથી પણ વધારે નોંધાઇ છે.
દેશમાં હાલમાં કુલ સાજા થયેલા દર્દીઓનો આંકડો વધીને 1,02,11,342 થઇ ગયો છે જ્યારે કુલ સક્રિય કેસોની સંખ્યા 2,08,012 નોંધાઇ છે. આ બંને આંકડા વચ્ચેના તફાવતમાં પ્રગતિપૂર્ણ વધારો નોંધાઇ રહ્યો છે જે હાલમાં 1,00,03,330 થઇ ગયો છે. દેશમાં સક્રિય કેસોની સરખામણીએ કુલ સાજા થયેલા દર્દીઓનો આંકડો 50 ગણાથી વધારે છે.
આ સાથે, ભારતમાં સાજા થવાનો દર 96.59% સુધી પહોંચી ગયો છે.
છેલ્લા 24 કલાકમાં વધુ 14,457 દર્દીઓ સાજા થઇ ગયા છે જ્યારે તેની સામે છેલ્લા 24 કલાકમાં નવા 13,788 દર્દીઓ સંક્રમિત થયા હોવાની પુષ્ટિ થઇ છે.
ભારતમાં પોઝિટીવ કેસોની સંખ્યામાં સતત ઘટાડો નોંધાઇ રહ્યો છે અને કોવિડના કારણે દૈનિક મૃત્યુની સંખ્યા પણ સતત ઘટી રહી છે. દેશમાં છેલ્લા 24 કલાકમાં 150થી ઓછા એટલે કે 145 દર્દીના મૃત્યુ નોંધાયા છે. અંદાજે 8 મહિના  પછી દૈનિક મૃત્યુઆંક આટલો ઓછો નોંધાયો છે.
નીચે આપેલો આલેખ છેલ્લા 24 કલાકમાં રાજ્યવાર મૃત્યુ સંખ્યા દર્શાવે છે. 15 રાજ્યોમાં છેલ્લા 24 કલાકમાં કોઇ મૃત્યુ નોંધાયું નથી જ્યારે 13 રાજ્યોમાં 1 થી 5 દૈનિક મૃત્યુ, 4 રાજ્યોમાં 5 થી 10 દૈનિક મૃત્યુ જ્યારે 1 રાજ્યમાં 10 થી 20ની વચ્ચે દૈનિક મૃત્યુ સંખ્યા નોંધાઇ છે જ્યારે 20 રાજ્યોમાં એક દિવસમાં 2 દર્દીના મૃત્યુ નોંધાયા છે.
સાત રાજ્યો/કેન્દ્ર શાસિત પ્રદેશો એવા છે જ્યાં કુલ નવા સાજા થયેલા દર્દીઓમાંથી 71.70% કેસ હતા.
સમગ્ર દેશમાં કેરળમાં દૈનિક ધોરણે સૌથી વધુ 4,408 નવા દર્દીઓ સાજા થયા છે. મહારાષ્ટ્રમાં છેલ્લા 24 કલાકમાં 2,342 દર્દીઓ જ્યારે કર્ણાટકમાં એક દિવસમાં વધુ 855 દર્દીઓ સાજા થઇ ગયા છે.
નવા સંક્રમિત થયેલા દર્દીઓમાંથી 76.17% કેસ માત્ર છ રાજ્યો અને કેન્દ્રશાસિત પ્રદેશોમાંથી નોંધાયા છે.
કેરળમાં એક દિવસમાં સૌથી વધુ નવા 5,005 કેસ પોઝિટીવ નોંધાયા છે. ત્યારબાદ, મહારાષ્ટ્ર અને કર્ણાટકમાં અનુક્રમે એક દિવસમાં 3,081 અને 745 નવા પોઝિટીવ કેસ નોંધાયા હોવાની પુષ્ટિ થઇ છે.
દેશમાં છેલ્લા 24 કલાકમાં નોંધાયેલા કુલ મૃત્યુમાંથી સાત રાજ્યો અને કેન્દ્રશાસિત પ્રદેશોમાં 83.45% દર્દી મૃત્યુ પામ્યા હોવાનું ધ્યાને આવ્યું છે.
મહારાષ્ટ્રમાં એક દિવસમાં સૌથી વધુ 50 દર્દીના મૃત્યુ નોંધાયા છે. ઉપરાંત, કેરળમાં વધુ 21 જ્યારે પશ્ચિમ બંગાળમાં વધુ 12 દર્દીના મૃત્યુ નોંધાયા છે.
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય દરિયાઈ દિવસ પર ભારતના ગૌરવશાળી દરિયાઈ ઈતિહાસને યાદ કર્યો
પ્રધાનમંત્રી શ્રી નરેન્દ્ર મોદીએ રાષ્ટ્રીય દરિયાઈ દિવસ પર ભારતના ગૌરવશાળી દરિયાઈ ઈતિહાસને યાદ કર્યો છે. ભારતના આર્થિક વિકાસ માટે મેરીટાઇમ સેક્ટરનું મહત્વ જણાવતા તેમણે કહ્યું હતું કે છેલ્લાં 8 વર્ષમાં ભારત સરકારે પોર્ટ આધારિત વિકાસ પર ધ્યાન કેન્દ્રીત કર્યું છે જે આર્થિક વિકાસ અને આત્મનિર્ભર ભારત બનાવવા માટે જરૂરી છે. તેમણે એ વાત પર પણ ભાર મૂક્યો કે ભારત સરકાર દરિયાઈ ઈકો-સિસ્ટમ અને વિવિધતાને સુનિશ્ચિત કરવા માટે પૂરતી કાળજી લઈ રહી છે.
ટ્વીટ્સના થ્રેડમાં પ્રધાનમંત્રીએ કહ્યું;
"આજે, નેશનલ મેરીટાઇમ ડે પર આપણે આપણા ગૌરવશાળી મેરીટાઇમ ઈતિહાસને યાદ કરીએ છીએ અને ભારતના આર્થિક વિકાસ માટે દરિયાઈ ક્ષેત્રના મહત્વને ઉજાગર કરીએ છીએ. છેલ્લાં 8 વર્ષમાં આપણે દરિયાઈ ક્ષેત્રે નવી ઊંચાઈઓ સર કરી છે અને વેપાર અને વ્યાપારી પ્રવૃત્તિઓને વેગ આપવા માટે યોગદાન આપ્યું છે."
"છેલ્લાં 8 વર્ષોમાં ભારત સરકારે પોર્ટ-નેતૃત્વના વિકાસ પર ધ્યાન કેન્દ્રીત કર્યું છે જેમાં પોર્ટની ક્ષમતાઓનું વિસ્તરણ અને હાલની સિસ્ટમોને વધુ કાર્યક્ષમ બનાવવાનો સમાવેશ થાય છે. ભારતીય ઉત્પાદનોને નવા બજારોમાં પ્રવેશ મળે તેની ખાતરી કરવા માટે જળમાર્ગોનો ઉપયોગ કરવામાં આવી રહ્યો છે."
"જ્યારે અમે આર્થિક પ્રગતિ માટે દરિયાઈ ક્ષેત્રનો લાભ લઈ રહ્યા છીએ અને આત્મનિર્ભર ભારતનું નિર્માણ કરી રહ્યા છીએ, ત્યારે આપણે દરિયાઈ ઇકો-સિસ્ટમ અને વિવિધતાને સુનિશ્ચિત કરવા માટે પણ પૂરતી કાળજી લઈ રહ્યા છીએ જેના પર ભારતને ગર્વ છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીની અધ્યક્ષતામાં 5 નવેમ્બરે વર્ચ્યુઅલ વૈશ્વિક રોકાણકાર ગોળમેજી બેઠક યોજાશે
દુનિયાભરમાંથી ટોચના પેન્શન અને સોવરીન વેલ્થ ફંડ્સ આ ગોળમેજી બેઠકમાં ભાગ લેશે
આ કાર્યક્રમ ભારતમાં આંતરરાષ્ટ્રીય રોકાણોની વૃદ્ધિને વેગ આપવા અંગે ચર્ચાની તક પૂરી પાડશે
પ્રધાનમંત્રી શ્રી નરેન્દ્ર મોદીની અધ્યક્ષતામાં 5 નવેમ્બર 2020ના રોજ વર્ચ્યુઅલ વૈશ્વિક રોકાણકાર ગોળમેજી  બેઠકનું આયોજન કરવામાં આવશે. VGIRનું આયોજન ભારત સરકારના નાણાં મંત્રાલય અને રાષ્ટ્રીય રોકાણ અને ઇન્ફ્રાસ્ટ્રક્ચર ફંડ દ્વારા સંયુક્ત રીતે કરવામાં આવી રહ્યું છે. અગ્રણી વૈશ્વિક સંસ્થાગત રોકાણકારો, ભારતીય વ્યાવસાયિક અગ્રણીઓ અને ભારત સરકારમાં ટોચના નિર્ણય લેનારાઓ તેમજ નાણાકીય બજારોના નિયામકો વચ્ચે વિશેષ સંવાદ માટેનો આ કાર્યક્રમ છે. કેન્દ્રીય નાણામંત્રી, કેન્દ્રીય રાજ્ય નાણામંત્રી, RBIના ગવર્નર તેમજ અન્ય મહાનુભવો આ પ્રસંગે ઉપસ્થિત રહેશે.
આ ગોળમેજી બેઠકમાં દુનિયાના સૌથી મોટા 20 પેન્શન અને સોવરીન વેલ્થ ફંડ્સ હિસ્સો લેશે જેમની મેનેજમેન્ટ હેઠળની કુલ અસ્કયામત લગભગ US$ 6 ટ્રિલિયન થાય છે. આ વૈશ્વિક સંસ્થાગત રોકાણકારો અમેરિકા, યુરોપ, કેનેડા, કોરિયા, જાપાન, મધ્ય-પૂર્વ, ઑસ્ટ્રેલિયા અને સિંગાપોર સહિત મુખ્ય પ્રદેશોનું પ્રતિનિધિત્વ કરશે. આ કાર્યક્રમમાં આ ફંડ્સના મુખ્ય નિર્ણય લેનારાઓ એટલે કે, CEO અને CIO ભાગ લેશે. આમાંથી કેટલાક રોકાણકારો પ્રથમ વખત જ ભારત સરકાર સાથે જોડાઇ રહ્યાં છે. વૈશ્વિક રોકાણકારો ઉપરાંત, આ ગોળમેજી બેઠકમાં ઘણા ટોચના ભારતીય વ્યાવસાયિક અગ્રણીઓ પણ ભાગ લેવાના છે.
VGIR 2020માં મુખ્યત્વે ભારતના આર્થિક અને રોકાણના દ્રષ્ટિકોણ, માળખાકીય સુધારા અને ભારતને USD 5 ટ્રિલિયનનું અર્થતંત્ર બનાવવા માટે સરકારની દૂરંદેશીની આસપાસમાં જ ચર્ચા કેન્દ્રિત રહેશે. આ કાર્યક્રમ અગ્રણી વૈશ્વિક રોકાણકારો અને ભારતીય વ્યાવસાયિકોને કેવી રીતે ભારતમાં આંતરરાષ્ટ્રીય રોકાણની વૃદ્ધિને વેગ મળશે તે બાબતે ચર્ચા કરવા માટે વરિષ્ઠ નીતિ નિર્માતાઓ સાથે જોડાવાની અને ચર્ચા કરવાની તક પ્રાપ્ત થશે. ભારતમાં આ નાણાકીય વર્ષમાં વિદેશી રોકાણ ચાલુ નાણાકીય વર્ષના પ્રથમ પાંચ મહિનામાં અત્યાર સુધીમાં સર્વાધિક આવ્યું છે. VGIR 2020 તમામ હિતધારકોને વધુ મજબૂત ભાગીદારીનો પાયો તૈયાર કરવા માટે અને ભારતમાં રોકાણ વધારવાની તકો ચકાસી રહેલા આંતરરાષ્ટ્રીય સંસ્થાગત રોકાણકારોને આગળ વધારવા માટે પણ તક પૂરી પાડશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 120.27 કરોડ લોકોને રસી આપવામાં આવી
સાજા થવાનો દર હાલમાં 98.33% નોંધાયો, માર્ચ 2020 પછીથી સૌથી વધુ
છેલ્લા 24 કલાકમાં 9,868 દર્દીઓ સાજા થયા, કુલ વધીને 3,39,77,830 દર્દીઓ સાજા થયા
છેલ્લા 24 કલાકમાં ભારતમાં 10,549 નવા કેસ નોંધાયા
ભારતમાં સક્રિય કેસનું ભારણ 1,10,133 થયું
સક્રિય કેસ કુલ કેસનાં 1% કરતા ઓછા છે, હાલમાં 0.32% છે, માર્ચ 2020 પછી સૌથી ઓછા
દૈનિક પોઝિટિવીટી દર 0.89% પહોંચ્યો, છેલ્લા 53 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 12 દિવસથી 2% કરતા ઓછો થઈ ગયો છે, હાલમાં 0.89% છે
કુલ 63.71 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 147
સ્વાસ્થ્ય અને પરિવાર કલ્યાણ મંત્રાલય
ભારતમાં કુલ 1.82 કરોડ નમૂનાઓનું પરીક્ષણ કરવામાં આવ્યું
પ્રત્યેક દસ લાખની વસ્તીએ પરીક્ષણો  વધીને 13,181 થયા
21 રાજ્યો / કેન્દ્ર શાસિત પ્રદેશોનો પોઝિટિવિટી રેટ 10% કરતા ઓછો નોંધાયો
કેન્દ્ર અને રાજ્ય / કેન્દ્ર શાસિત પ્રદેશોની સરકારોના સંયુક્ત અને કેન્દ્રિત પ્રયત્નોના પરિણામે COVID-19 પોઝિટિવ કેસની વહેલી તકે તપાસ અને આઈસોલેશન સુનિશ્ચિત કરવા માટે દેશભરમાં પરીક્ષણમાં વધારો થયો છે. આઇસીએમઆરની વિકસિત પરીક્ષણ વ્યૂહરચનાએ ભારતભરમાં પરીક્ષણ નેટવર્કને વધુ વિસ્તૃત કર્યું છે.
છેલ્લા 24 કલાકમાં 4,46,642 નમૂનાઓનું પરીક્ષણ કરવામાં આવ્યું. સરેરાશ દૈનિક પરીક્ષણો  જુલાઈના પહેલા અઠવાડિયામાં 2.4 લાખથી વધીને જુલાઇના છેલ્લા અઠવાડિયામાં 4.68 લાખથી વધુ થયા છે.
આજની તારીખ સુધીમાં દેશમાં 1321 લેબોરેટરી સાથે દેશમાં પરીક્ષણ લેબોરેટરી નેટવર્ક સતત મજબૂત થઇ રહ્યું છે; હાલમાં દેશમાં 907 સરકારી લેબોરેટરી અને 414 ખાનગી લેબોરેટરી ઉપલબ્ધ છે. તેમાં નીચેની વિગતોનો સમાવેશ થાય છે:
• રીઅલ-ટાઇમ RT PCR આધારિત પરીક્ષણની લેબ: 676 
• TrueNat આધારિત પરીક્ષણની લેબ: 541 
• CBNAAT આધારિત પરીક્ષણની લેબ: 104 
અદ્યતન પરીક્ષણ ઇન્ફ્રાસ્ટ્રક્ચરને પગલે 88 લાખ કુલ પરીક્ષણો  થી આશરે 1.82 કરોડ  સુધીના સંચિત પરીક્ષણમાં તીવ્ર વધારો થયો છે.
પ્રત્યેક દસ લાખની વસ્તીએ પરીક્ષણો  વધીને 13,181 થઇ ગયા છે.
કેન્દ્ર સરકારની “ટેસ્ટ, ટ્રેક અને ટ્રીટ” વ્યૂહરચના અનુસાર, દેશમાં વ્યાપક પરીક્ષણના પરિણામે દેશભરમાં પોઝિટિવિટી રેટમાં ઘટાડો થયો છે. હાલમાં 21 રાજ્યો / કેન્દ્રશાસિત કેન્દ્રો 10% કરતા ઓછાના પોઝિટિવિટી રેટ નોંધાયો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(Visitor Counter : 173
પ્રધાનમંત્રીનું કાર્યાલય
પ્રધાનમંત્રી જાપાનના ભૂતપૂર્વ પીએમ આબે શિન્ઝો પરના હુમલાથી આઘાતમાં
પ્રધાનમંત્રી શ્રી નરેન્દ્ર મોદીએ જાપાનના ભૂતપૂર્વ પ્રધાનમંત્રી આબે શિન્ઝો પર થયેલા હુમલા પર ઊંડી વેદના વ્યક્ત કરી છે.
પ્રધાનમંત્રીએ ટ્વીટ કર્યું;
"મારા પ્રિય મિત્ર આબે શિન્ઝો પરના હુમલાથી ખૂબ જ દુઃખી છું. અમારા વિચારો અને પ્રાર્થના તેમની સાથે, તેમના પરિવાર અને જાપાનના લોકો સાથે છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આવાસ અને ગરીબી ઉન્મૂલન મંત્રાલય
કેન્દ્રીય મંત્રીમંડળે નમૂનારૂપ ભાડુઆત કાયદાને મંજૂરી આપી જેને અપનાવી લેવા માટે રાજ્યો/કેન્દ્રીય શાસિત પ્રદેશોને મોકલાશે
રાજ્યો/કેન્દ્રીય શાસિત પ્રદેશો નવા કાયદા દ્વારા અથવા તો હાલના ભાડુઆત કાયદાને અનુકૂળ રીતે સુધારીને અપનાવી શકે એ માટે એમને મોકલવા માટેના નમૂનારૂપ ભાડૂત કાયદાને પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે.
આનાથી સમગ્ર દેશમાં ભાડા પરના આવાસ સંદર્ભમાં કાનૂની માળખાને સમારવામાં મદદ મળશે જે એના એકંદર વિકાસને પ્રોત્સાહિત કરવામાં મદદ કરશે.
નમૂનારૂપ ભાડુઆત કાયદા- ટેનન્સી એક્ટનો ઉદ્દેશ દેશમાં ગતિશીલ, ટકાઉ અને સમાવિષ્ટ ભાડાના આવાસનું બજાર સર્જવાનો છે. તે તમામ આવક જૂથો માટે પૂરતો ભાડાંના આવાસનો જથ્થો સર્જવામાં મદદ કરશે અને એથી બેઘરપણાનો મુદ્દો પણ ઉકેલાશે. નમૂનારૂપ ભાડુઆત કાયદો ધીમે ધીમે વિધિવત બજાર તરફ ઢળીને ભાડાંના આવાસોના સંસ્થાકરણને સમર્થ કરશે.
આ નમૂનારૂપ ભાડુઆત કાયદાથી ખાલી ઘરો ભાડાંના હેતુઓ માટે આપવાનું સુગમ બનશે. એનાથી આવાસની જંગી તંગીના નિવારણ માટે ભાડાના આવાસમાં ખાનગી ભાગીદારીને બિઝનેસ મોડેલ તરીકે ઉત્તેજન મળે એવી અપેક્ષા છે.
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ દક્ષિણ આફ્રિકાના રાષ્ટ્રપતિ સાથે વાતચીત કરી
ભારત અને દક્ષિણ આફ્રિકા રાજદ્વારી સંબંધોની 30મી વર્ષગાંઠની ઉજવણી કરતી વખતે બંને નેતાઓએ દ્વિપક્ષીય સહકારમાં પ્રગતિની નોંધ લીધી
રાષ્ટ્રપતિ રામાફોસાએ પ્રધાનમંત્રીને બ્રિક્સ સમિટ માટે ચાલી રહેલી તૈયારીઓ વિશે માહિતી આપી
પીએમ BRICS સમિટમાં ભાગ લેવા માટે જોહાનિસબર્ગની તેમની મુલાકાતની રાહ જોઈ રહ્યા છે
રાષ્ટ્રપતિ રામાફોસાએ ભારતના G20 પ્રેસિડેન્સીને પોતાનું સંપૂર્ણ સમર્થન આપ્યું
પ્રધાનમંત્રી શ્રી નરેન્દ્ર મોદીએ આજે દક્ષિણ આફ્રિકાના રાષ્ટ્રપતિ મહામહિમ શ્રી માટેમેલા સિરિલ રામાફોસા સાથે ટેલિફોન પર વાતચીત કરી હતી.
બંને નેતાઓએ 2023માં ઉજવવામાં આવી રહેલા દ્વિપક્ષીય રાજદ્વારી સંબંધોની સ્થાપનાની ત્રીસમી વર્ષગાંઠના સંદર્ભમાં સહિત દ્વિપક્ષીય સહકારમાં પ્રગતિનું સકારાત્મક મૂલ્યાંકન કર્યું.
રાષ્ટ્રપતિ રામાફોસાએ 22-24 ઓગસ્ટ, 2023ના રોજ દક્ષિણ આફ્રિકા દ્વારા આયોજિત બ્રિક્સ સમિટ માટે પ્રધાનમંત્રીને આમંત્રણ આપ્યું હતું અને તેની તૈયારીઓ વિશે તેમને માહિતી આપી હતી. પ્રધાનમંત્રીએ આમંત્રણ સ્વીકાર્યું અને જણાવ્યું કે તેઓ સમિટમાં ભાગ લેવા જોહાનિસબર્ગની તેમની મુલાકાતની રાહ જોઈ રહ્યા છે.
તેઓએ પરસ્પર હિતના સંખ્યાબંધ પ્રાદેશિક અને વૈશ્વિક મુદ્દાઓ પર પણ વિચારોનું આદાન-પ્રદાન કર્યું.
રાષ્ટ્રપતિ રામાફોસાએ તેની ચાલી રહેલી G-20 પ્રેસિડેન્સીના ભાગ રૂપે ભારતની પહેલોને તેમનો સંપૂર્ણ ટેકો આપ્યો અને કહ્યું કે તેઓ G-20 સમિટમાં ભાગ લેવા ભારતની મુલાકાત લેવા આતુર છે.
બંને નેતાઓ સંપર્કમાં રહેવા સંમત થયા હતા.
CB/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ કાશ્મીરની સમૃદ્ધ સંસ્કૃતિ, કળા અને હસ્તકલાને દર્શાવતા “વિતાસ્તા-ધ ફેસ્ટિવલ ઑફ કાશ્મીર” કાર્યક્રમની પ્રશંસા કરી
પ્રધાનમંત્રી શ્રી નરેન્દ્ર મોદીએ કાશ્મીરની સમૃદ્ધ સંસ્કૃતિ, કળા અને હસ્તકલાને દર્શાવતી અદ્ભુત પહેલ “વિતાસ્તા-ધ ફેસ્ટિવલ ઑફ કાશ્મીર”ની પ્રશંસા કરી હતી.
કાશ્મીરની સમૃદ્ધ કલા, સંસ્કૃતિ, સાહિત્ય, હસ્તકલા અને ભોજનને સમગ્ર દેશમાં લઈ જવા માટે વિતાસ્તા કાર્યક્રમનું આયોજન કરવામાં આવ્યું હતું.
ચેન્નાઈથી શરૂ થયેલી આ કાર્યક્રમોની શ્રેણી શ્રીનગરમાં સમાપ્ત થઈ, જેમાં યુવાનોએ કાશ્મીરી સંસ્કૃતિને જાણવાનો ઉત્સાહ દર્શાવ્યો. કાશ્મીરની સંસ્કૃતિને લોકો સુધી પહોંચાડવા માટે વર્કશોપ, આર્ટ ઇન્સ્ટોલેશન કેમ્પ, સેમિનાર, હસ્તકલા પ્રદર્શન જેવી ઘણી ઇવેન્ટ્સનું આયોજન કરવામાં આવ્યું હતું, જેમાં લોકોએ ભાગ લીધો હતો અને કાશ્મીરની સંસ્કૃતિથી પરિચિત થયા હતા.
અમૃત મહોત્સવ દ્વારા વિતાસ્તા કાર્યક્રમ વિશેના ટ્વીટ થ્રેડ્સનો જવાબ આપતાં પ્રધાનમંત્રીએ ટ્વીટ કર્યું;
“इस बेहतरीन पहल के लिए बहुत-बहुत बधाई। कई वर्षों के बाद हुए “वितस्ता – द फेस्टिवल ऑफ कश्मीर” से देशभर के लोगों को ना सिर्फ राज्य की समृद्ध संस्कृति और विरासत को जानने का मौका मिला है, बल्कि यह कार्यक्रम देशवासियों को भी एक सूत्र में पिरोने का शानदार प्रयास है।”
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
સ્થાનિક મુસાફર ફ્લાઇટ્સ અંગે કોઇ નિર્ણય લેવાયો નથી
કેન્દ્ર સરકાર દ્વારા સ્પષ્ટતા કરવામાં આવી છે કે, સ્થાનિક અથવા મુસાફર ફ્લાઇટ્સનું પરિચાલન ફરી શરૂ કરવા અંગે હાલમાં કોઇ જ નિર્ણય લેવામાં આવ્યો નથી.
GP/DS
(
પ્રધાનમંત્રીનું કાર્યાલય
પ્રધાનમંત્રી 4 ડિસેમ્બરે આઈઆઈટી 2020 વૈશ્વિક શિખર સંમેલનમાં મુખ્ય સંબોધન કરશે
પ્રધાનમંત્રી શ્રી નરેન્દ્ર મોદી 4 ડિસેમ્બર 2020ના રોજ રાત્રે 9.30 વાગ્યે PanIIT યુએસએ દ્વારા આયોજિત આઈઆઈટી -2020 વૈશ્વિક શિખર સંમેલનમાં મુખ્ય સંબોધન કરશે.
આ વર્ષે આ સમિટની થીમ છે ‘ભવિષ્ય અત્યારે જ છે." સમિટ વૈશ્વિક અર્થતંત્ર, તકનીકી, નવીનતા, આરોગ્ય, ઉત્પત્તિ નિવાસ, સંરક્ષણ અને સાર્વત્રિક શિક્ષણ જેવા મુદ્દાઓ પર ધ્યાન કેન્દ્રિત કરશે.
PanIIT યુએસએ એ એક સંસ્થા છે જે 20 વર્ષથી વધુ જૂની છે. 2003થી PanIIT યુએસએ દ્વારા આ પરિષદનું આયોજન કરવામાં આવે છે અને ઉદ્યોગ, વિદ્યાશાખાના તથા સરકાર સહિત વિવિધ ક્ષેત્રના વક્તાઓને આમંત્રિત કરે છે. PanIIT યુએસએ આઇઆઇટીના ભૂતપૂર્વ વિદ્યાર્થીઓની એક સ્વયંસેવક ટીમ ચલાવે છે.
SD/GP/BT
(
સંરક્ષણ મંત્રાલય
ઓર્ડિનન્સ ફેકટરી બોર્ડે સ્ક્રીનિંગ, આઈસોલેશન અને ક્વૉરન્ટાઈન માટે 2-બેડના ટેન્ટ બનાવ્યા
અરૂણાચલ પ્રદેશને 50 ટેન્ટની ડિલીવરી આપી
ઓર્ડિનન્સ ફેકટરી બોર્ડ  કોરોના સામેની લડતમાં મહત્વની ભૂમિકા બજાવી રહ્યુ છે. ઓએફબી કોરોના સામેની લડતમાં આ સપ્તાહે જે સતત ભૂમિકા બજાવી છે, તેના તાજા દાખલા નીચે મુજબ છે. :
2-બેડનો તંબુ
ઓર્ડિનન્સ ફેકટરી બોર્ડ આઈસોલેશન વોર્ડ માટે તબીબી ઉપકરણો સાથેના સ્ક્રીનીંગ, આઈસોલેશન અને ક્વૉરન્ટાઈન થઈ શકે તેવા 2-બેડના તંબૂ નું ઉત્પાદન કરીને પોસાય તેવો ઉપાય લઈને આવ્યુ છે. આ વિશિષ્ઠ ટેન્ટનો ઉપયોગ તાકીદની તબીબી પરિસ્થિતિ, મેડિકલ સ્ક્રીનીંગ તથા ગંભીર રોગોની તેમજ ક્વૉરન્ટાઈનના હેતુ માટે થઈ શકે છે. 9.55 ચો.મીટરનો ક્ષેત્રફળ વિસ્તાર ધરાવતા આ તંબૂ વોટરપ્રૂફ કાપડ, માઈલ્ડ સ્ટીલ અને એલ્યુનમિનિટમ એલોયમાંથી બનાવવામાં આવ્યા છે.
આ ટેન્ટને કોઈ પણ સ્થળે, કોઈ પણ ભૌગોલિક વિસ્તારમાં ટૂંકા ગાળામાં ઉપયોગમાં લઈ શકાય તેમ છે અને પરંપરાગત હૉસ્પિટલ ઉપરાંતની વ્યવસ્થા ગોઠવી શકાય છે. ઓર્ડિનન્સ ફેકટરી બોર્ડ, કાનપુરે આ ટેન્ટન ઉત્પાદન કર્યુ છે અને આ પ્રકારના 50 ટેન્ટ અરૂણાચલ સરકારને મોકલવામાં આવ્યા છે
હેન્ડ સેનેટાઈઝર અને ફેસ માસ્કસ
ઓર્ડિનન્સ ફેકટરી બોર્ડ, દહેરાદૂનના એકમ ઓપ્ટો ઈલેકટ્રોનિક ફેકટરીએ 100 મી.લીની એક એવી સેનેટાઈઝર્સની 2500 બોટલ અને ફેસ માસ્ક્સનુ તા. 6 એપ્રિલ, 2020ના રોજ ગવર્નર, ઉત્તરાખંડને દાન આપ્યુ હતું.
ઓર્ડિનન્સ ફેકટરી બોર્ડના વધુ એક એકમ કોર્ડાઈટ ફેકટરી અરૂવનકડ્ડુએ તા. 8 એપ્રિલ, 2020ના રોજ સેનેટાઈઝર્સની 100 બોટલ તામિલનાડુમાં નીલગીરી જિલ્લા પોલિસ તંત્રને આપી હતી.
પુના ખાતેની હાઈ એક્સપ્લોઝિવ ફેકટરી એ તા. 9 એપ્રિલ, 2020ના રોજ 2500 લિટર સેનેટાઈઝરની પ્રથમ બેચ મેસર્સ એચએલએલ, બેલગાવીને રવાના કરી છે.
ફ્યુમિગેશન  ચેમ્બર
ઓર્ડિનન્સ ફેકટરી,અંબાઝારી , નાગપુરે સેનેટાઈઝેશનના હેતુ માટે ફયુમિગેશન ચેમ્બર વિકસાવી છે, તે સંપૂર્ણપણે એકથી બીજા સ્થળે ખસેડી શકાય તેવી છે અને તેની આસાનીથી હેરફેર થઈ શકે છે. તેને ઓએફએજે હૉસ્પિટલના મુખ્ય દરવાજે લગાડવામાં આવી છે.
હેન્ડ વૉશિંગ સિસ્ટમ
ઓર્ડિનન્સ ફેકટરી, દહેરાદૂને તા. 7 એપ્રિલ, 2020ના રોજ સ્થાનિક સ્તરે બનાવેલી અને પેડલથી સંચાલન કરી શકાય તેવી અને સોપ ડીસ્પેન્સર ધરાવતી હેન્ડ વૉશિંગ સિસ્ટમ સ્થાનિક પોલિસ તંત્રને સુપરત કરી છે.
ઓર્ડિનન્સ ફેકટરી, દેહુ રોડ, પુનાએ તા. 6 એપ્રિલ, 2020ના રોજ દેહુગાંવ ગામના શ્રમીકોને ફૂડ કીટનુ વિતરણ કર્યુ હતું.
GP/RP
પ્રધાનમંત્રીનું કાર્યાલય
પ્રધાનમંત્રીએ શ્રી મન્નાથુ પદ્મનાભનજીને તેમની પુણ્ય તિથિ પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ મન્નાથુ પદ્મનાભનજીને તેમની પુણ્ય તિથિ પર શ્રદ્ધાંજલિ અર્પણ કરી હતી.
એક ટ્વીટમાં પ્રધાનમંત્રીએ કહ્યું, "શ્રી મન્નાથુ પદ્મનાભનજીને તેમની પુણ્ય તિથિ પર શ્રદ્ધાંજલિ. આપણે સમાજ કલ્યાણ અને યુવા સશક્તિકરણમાં તેમના બહોળા યોગદાનને યાદ કરીએ છીએ. તેમના સમૃદ્ધ વિચારો ઘણા લોકોને પ્રેરણા આપે છે"
SD/GP
(